钦定古今图书集成/理学汇编/学行典/第186卷 > 朱泰
## 钦定古今图书集成/理学汇编/学行典/第186卷 > 朱泰

按《武康县志》：朱泰家贫，鬻薪养母，尝适数十里外，易
甘旨以进，戒妻子尝候母颜色。一日，鸡初鸣入山，为
虎所攫，负之而去，泰已瞑眩，忽少醒，厉声曰：“虎为暴
食我，恨母无托耳。”虎忽弃泰于地，走不顾，如人疾驱
状。泰匍匐而归，母持以泣，泰亦强举动，不逾月如故。
乡里闻其孝，咸以金帛遗之，目为虎残。